Miroslav Glejtek

Doc. PhDr. Ing. Miroslav Glejtek, PhD. (* 25. apríl 1981, Žilina) je vysokoškolský pedagóg, historik a heraldik. Pôsobí na Katedre histórie Filozofickej fakulty Univerzity Konštantína Filozofa v Nitre ako pedagóg a spolugarant študijných odborov. Je členom výboru Slovenskej Genealogicko-heraldickej spoločnosti, heraldickým konzultorom Konferencie biskupov Slovenska a členom viacerých redakčných a vedeckých rád vedeckých časopisov a pamäťových inštitúcií. Venuje sa bádaniu v oblasti heraldiky, pomocných vied historických a cirkevných dejín, je autorom samostatných monografií a vedeckých štúdii, ako aj autorom cirkevných a občianskych erbov.

Profesionálna dráha 
 2014 Univerzita Konštantína Filozofa v Nitre, habilitovaný na docenta Slovenských dejín (doc.)
 od roku 2013 člen vedeckej rady Kysuckého múzea v Čadci
 od roku 2012 člen výboru Slovenskej genealogicko-heraldickej spoločnosti v Martine
 od roku 2011 pracovník Katedry histórie Filozofickej fakulty Univerzity Konštantína Filozofa v Nitre (FF UKF)
 od roku 2008 Heraldický konzultor Rady pre vedu, vzdelanie a kultúru Konferencie biskupov Slovenska
 2008 – 2011 Univerzita Konštantína Filozofa v Nitre, interné doktorandské štúdium, odbor slovenské dejiny (PhD.)
 2010 Univerzita Konštantína Filozofa v Nitre (PhDr.)
 2004 – 2008 Univerzita Konštantína Filozofa v Nitre,  odbor história (Mgr.)
 1999 – 2004 Slovenská poľnohospodárska univerzita v Nitre (Ing.)

Členstvo v redakčných radách časopisov 
 Konštantínove listy (Scopus) (od r. 2013) 
 Studia historica Nitriensia (Scopus; Erih+) (od r. 2012) 
 Acta Regionalia (od r. 2016)

Vedecké a odborné zameranie v oblasti pomocných vied historických a cirkevných dejín 
V roku 2008 obhájil magisterskú prácu na tému "Historický exlibris a supralibros vo fondoch nitrianskych piaristov ako historický prameň". V rokoch 2008 – 2011 bol interným doktorandom na Katedre histórie FF UKF, kde obhájil dizertačnú prácu na tému "Inštitúcia Spišskej kapituly v ranom novoveku. Vnútorné dejiny kapituly v 17. a 18. storočí vo svetle kanonických vizitácií a kapitulných štatútov". V roku 2010 obhájil rigoróznu prácu na tému "Pečať ako prameň cirkevnej heraldiky". Od roku 2011 pôsobil na Katedre histórie FF UKF ako odborný asistent a v roku 2014 sa na rovnakom pracovisku habilitoval prácou "Stredoveká cirkevná pečať – prameň kresťanskej ikonografie" na docenta. Špecializuje sa na pomocné vedy historické, cirkevné dejiny a kresťanskú ikonografiu. V roku 2008 bol menovaný Heraldickým konzultorom Rady pre vedu, vzdelanie a kultúru Konferencie biskupov Slovenska s právom posudzovať a schvaľovať cirkevné erby. Je tiež členom Slovenskej genealogicko–heraldickej spoločnosti. Od roku 2013 je členom vedeckej rady Kysuckého múzea v Čadci. Vo výskumnej činnosti sa zaoberá najmä cirkevnou heraldikou a sfragistikou, kresťanskou ikonografiou a dejinami knižnej kultúry. Okrem historického výskumu sa venuje aj živej heraldike – navrhovaniu erbov (pečiatok, zástav, exlibrisov) cirkevných ustanovizní a cirkevných predstaviteľov.

Heraldická tvorba 
Ako samostatný heraldik je Miroslav Glejtek autorom viac ako stovky erbov, pečiatok a zástav najmä cirkevných inštitúcií (diecézy, kapituly, archidiakonáty, dekanáty, farnosti, duchovné správy, rehoľné spoločenstvá) a cirkevných hodnostárov (biskupi, opáti, kanonici, farári, kapláni, administrátori). Vo svojej tvorbe sa opiera predovšetkým o teoretické poznatky získané rozsiahlym archívnym výskumom historických písomných a ikonografických prameňov z obdobia stredoveku a raného novoveku. Pri tvorbe erbov sa snaží čerpať predovšetkým z domácej slovenskej (uhorskej) heraldickej tvorby tak, aby v dielach vynikla autentická krása stredoeurópskej heraldiky, ktorá má svoje špecifické prejavy. Do roku 2017 vytvoril množstvo erbov početných cirkevných inštitúcií. Ďalej vytvoril erby viac ako 60-tich farností slovenských katolíckych diecéz. Je tiež autorom desiatok erbov, pečiatok a exlibrisov cirkevných hodnostárov tak z radov najvyšších cirkevných hodnostárov ako aj množstva kňazov pôsobiacich vo farnostiach a ďalších cirkevných inštitúciách. V rámci heraldickej tvorby vytvoril tiež množstvo občiaskych (rodových erbov).

Cirkevné osobné erby 
 Mons. Tomáš Galis, žilinský biskup  
 Mons. ThDr. Ladislav Belás, zoborský titulárny opát a kanonik Nitrianskej kapituly
 Mons. Karel Orlita, kanonik Brnianskej kapituly, súdny vikár
 Mons. ICLic. Rastislav Suchý, emeritný prepošt Rožňavskej kapituly

Cirkevné inštitucionálne erby 
 Nitrianska kapitula sv. Emeráma, Svorada a Benedikta 
 Žilinská diecéza 
 Žilinské dekanáty (Bytča, Čadca, Ilava, Kysucké nové Mesto, Martin, Považská Bystrica, Púchov, Rajec, Varín, Žilina) 
 Nitrianske archidiakonáty (Katedrálny, Trenčiansky, Hradňanský a Novozámocký) 
 Nitrianske dekanáty (Bánovce nad Bebravou, Bošany, Hronský Beňadik, Lužianky, Močenok, Nemšová, Nitra, Nitrianske Rudno, Nové Zámky, Radošina, Šurany, Štúrovo, Topoľčany, Trenčín, Vráble, Zlaté Moravce, Želiezovce) 
 Slovenská katolícka misia vo Veľkej Británii 
 Slovenská katolícka misia v Londýne 
 Provincia Najsvätejšieho Spasiteľa Rehole Menších bratov – Františkánov na Slovensku 
 Bazilika menšia Narodenia Panny Márie v Marianke 
 Benediktínsky priorát Premenenia Pána v Sampore  
 Diecézny súd Brnianskej diecézy 
 Rožňavská kapitula sv. Jána Nepomuckého 
 Rehoľa dominikánov na Slovensku 
 Erby dominikánskych konventov (Bratislava, Zvolen, Dunajská Lužná, Žilina a Košice)

Vedecké a odborné publikácie 
Miroslav Glejtek je autorom množstva odborných prác publikovaných samostatne alebo v domácich a zahraničných zborníkoch.

Monografie a vysokoškolské učebnice 
 GLEJTEK, M. – LABANC, P. Cvičenia z historickej chronológie. Spôsoby datovania v stredovekom Uhorsku. Nitra 2016, 192 s. ISBN 978-80-558-1045-4.
 LABANC, P. – GLEJTEK, M. Spišské prepoštstvo na prelome stredoveku a novoveku I. Príspevok k náboženským dejinám Spiša. Trnava; Kraków 2015, 101s. ISBN 978-83-7490-879-5.
 GLEJTEK, M. – LABANC, P. Cvičenia zo stredovekej latinskej paleografie. Uhorské listinné písmo v 13. – 16. storočí. Nitra 2015, 334 s.
 GLEJTEK, M. Heraldika. Úvod do štúdia erbov. Čadca 2013, 272 s.
 GLEJTEK, M. – RÁBIK, V. Insígnia kanonikov Nitrianskej kapituly. Nitra 2013, 84 s.
 GLEJTEK, M. Stredoveká cirkevná pečať – prameň kresťanskej ikonografie. Hradec Králové 2013, 234 s.
 GLEJTEK, M. Súčasná cirkevná heraldika v tvorbe Zdenka G. Alexyho. Martin : Slovenská genealogicko-heraldická spoločnosť, 2011, 151 s.

Vedecké a odborné štúdie (články) 
 GLEJTEK, M. Výmena veľkých pečatidiel uhorských prelátov a cirkevných inštitúcií v stredoveku. In Kultúrne dejiny, roč. 8, 2017, č. 1, s. 6-40. ISSN 1338-2209.
 GLEJTEK, M. Niekoľko poznámok k vzťahu medzi cirkevnou heraldikou a sfragistikou. In Genealogicko-heraldický hlas, roč. 27, 2017, č. 1-2, s. 15-26. ISSN 1335-0137.
 GLEJTEK, M. Pečať ako prostriedok symbolickej komunikácie. Predovšetkým na príklade panovníckych, cirkevných a mestských pečatí v stredovekom Uhorskom kráľovstve. In Hlavačková, Miriam (ed.). Od symbolu k slovu. Podoby stredovekej komunikácie. Bratislava 2016, s. 315-353 + prílohy s. 446-455. ISBN 978-80-224-1537-8.
 GLEJTEK, M. Neznáme cirkevno-sfragistické artefakty zo stredovekého Spiša. In Konštantínove listy, roč. 9, 2016, č. 1, s. 50-63. ISSN 1337-8740.
 GLEJTEK, M. Ikonografia autentickej pečate katedrálnej kapituly sv. Jána Nepomuckého v Rožňave z roku 1777 a tvorba súčasných symbolov (Ku koncepcii tvorby symbolov v cirkevnej sfragistike a heraldike). In Genealogické a heraldické informace 2014, Brno 2015, s. 73-80 + obr. prílohy.
 GLEJTEK, M. Pečate nižšieho duchovenstva (farárov) v 18. a 19. storočí ako prameň heraldiky a kresťanskej ikonografie. In Genealogicko-heraldický hlas, roč. 23, 2013, č. 1-2, s. 34-43.
 GLEJTEK, M. K tvorbe erbov dekanátov Žilinskej diecézy. In Liturgia : časopis pre liturgickú obnovu, roč. 23, 2013, č. 3, s. 279-286, ISSN 1210-0676.
 GLEJTEK, M. Symbolika a heraldika v Kostole sv. Barbory. In Kostol sv. Barbory Žilina. Žilina 2013, s. 27-29, ISBN 978-80-971266-3-6.
 GLEJTEK, M. Symbolika Nitrianskej sídelnej kapituly a jej členov do začiatku 19. storočia. In GADUŠOVÁ, Zdenka (ed.). Acta Nitriensiae 14 : reprezentačný zborník Filozofickej fakulty UKF v Nitre. Nitra 2013, s. 50-67, ISBN 978-80-558-0250-3.
 GLEJTEK, M. Testamenty a testamentárne právo spišských kanonikov v 18. storočí (Testament kanonika Andreja Čepešéniho z roku 1738).. In: StudiahistoricaNitriensia, SK, Roč. 17, č. 1 (2013), s. 82-98. ISSN-1338-7219.
 GLEJTEK, M. Pečatenie v novovekých hodnoverných miestach na príklade Spišskej a Nitrianskej kapituly. In: Studia historica Brunensia, CZ, Roč. 60, č. 1 (2013), s. 215-230. ISSN-1803-7429.
 GLEJTEK, M. Nové poznatky k stredovekým pečatiam členov Spišskej Kapituly. In Acta MusaeiScepusiensis 2010 - 2011. Levoča 2012, s. 6-21, ISBN 978-80-85167-53-5.
 GLEJTEK, M. Sv. Vojtech v ikonografickej skladbe cirkevnej pečate v Ostrihomskej arcidiecéze. In NEMEŠ, J. – KOŽIAK, R. (eds.). Svätý Vojtech – svätec, doba a kult. Bratislava : Chronos, 2011, s. 149-158, ISBN 978-80-89027-35-4.
 GLEJTEK, M. Ikonografia pečatí konventov a kapitúl v stredovekom Uhorsku. In: Pontes ad fontes, UHK, CZ, 2011, S. 120-149. ISBN 978-80-260-1384-6.
 GLEJTEK, M. Náčrt vývoja ikonografickej skladby pečatí nižších klerikov v Uhorsku. In SLNEKOVÁ, V. (ed.). Čriepky z dejín Slovenska. Zborník referátov z konferencie pri príležitosti 70. narodenín doc. PhDr. Idy Zubáckej, CSc. Nitra : FF UKF v Nitre, s. 49-64, ISBN 978-80-8094-732-3.
 GLEJTEK, M. Vývoj erbov vyšších cirkevných hodnostárov na Slovensku do konca stredoveku. In DRAHOŠOVÁ, Š. – KERESTEŠ, P. – ŠIŠMIŠ, M. (eds.). Kontinuita a diskontinuita genealógie a heraldiky : Continuity and DiscontinuityofGenealogy and Heraldry. Martin : Slovenská genealogicko-heraldická spoločnosť, 2010, s. 55-68, ISBN 978-80-970196–2–4
 GLEJTEK, M. Niekoľko poznámok k erbu a pečatiam olomouckého biskupa Stanislava Turza. In DOBROTKOVÁ, M. (ed.). Studia historica Tyrnaviensia IX – X. Kraków : Towarzystwo Slowaków w Polsce; Filozofická fakulta Trnavskej univerzity v Trnave 2010, s. 81-97, ISBN 978-83-7490-327-1
 GLEJTEK, M. Pečate spišských prepoštov od polovice 15. storočia do roku 1776. In Hromják, Ľuboslav (ed.) Studia theologica Scepusiensia III : Z dejín Spišského prepoštstva. Zborník z medzinárodnej konferencie pri príležitosti 800. výročia prvej známej písomnej zmienky o Spišskom prepoštstve. Kňazský seminár biskupa Jána Vojtaššáka : Spišské Podhradie, 2010, s. 251-271 + obr. príloha XXVII – XXXVIII.
 GLEJTEK, M. Niekoľko poznámok k ikonografii stredovekých cirkevných pečatí. In Konštantínove listy, ročník 3, 2010, č. 3, s. 62-87, ISSN 1337-8740
 GLEJTEK, MIROSLAV. Dielo Sacraconcilia Ecclesiae Romano-catholicae in Regno Hungariae z heraldického a sfragistického hľadiska. In Feriancová, A. – Glejtek, M. (ed.) Prameň – jeho funkcia, význam, interpretácia a limity v historickom výskume. Nitra 2010, s. 103-120.
 GLEJTEK, M. Cirkevná heraldika v Nitrianskej diecéze. In Genealogicko-heraldický hlas, ročník 19, 2009, č. 1 – 2, s. 28-35. 
 GLEJTEK, M. Umwandlungen der Wappen in den Siegeln Ungarischer Erzbischöfe und Bischöfe. In Turul, ročník 82, 2009, č. 4, s. 113-118, ISSN 1216-7258
 GLEJTEK, M. Typológia a ikonografia arcibiskupských pečatí v Ostrihomskej arcidiecéze v 16. – 18. storočí (Sonda do problematiky). In VerbaTheologica, roč. VIII, 2009, č. 2, s. 87-95.
 GLEJTEK, M. Vývoj a súčasný stav personálnej cirkevnej heraldiky s prihliadnutím na územie Slovenska. In Liturgia – Časopis pre liturgickú obnovu, roč. XIX, 2009, č. 4, s. 281-300.
GLEJTEK, M. Erby novej Žilinskej diecézy a jej prvého biskupa Mons. Tomáša Galisa. In Genealogicko – heraldický hlas, roč. XVIII, 2008, č. 1, s. 36-37.

Referencie

Externé odkazy 
 Oficiálna webstránka Miroslava Glejteka 

Slovenskí historici
Slovenskí autori náučnej literatúry
Heraldici
Osobnosti zo Žiliny
Absolventi Slovenskej poľnohospodárskej univerzity v Nitre
Absolventi Filozofickej fakulty Univerzity Konštantína Filozofa v Nitre
Vyučujúci na Filozofickej fakulte Univerzity Konštantína Filozofa v Nitre